O fractură deschisă într-o tibie de lut 

Ce-ar mai fi de spus? Tot ceea ce coana Europa a făptuit 
cu voioșie și cu nepăsare sinucigașă, iac-așa! Na, c-a vrut 
dânsa! timp de ani și ani, a ridicat acum acest tsunami care 
se zărește la orizont uriaș, isteric și nemilos. Tot ceea ce-a 
ascuns dânsa, hlizindu-se, sub pres, a fermentat acolo iar 
astăzi fierbe, ieșind cu bulbuci și nu mai poate fi oprit. 
„Valorile europene” s-au dovedit niște utopii cinice... 
guvernele și-au vaccinat cu forța cetăţenii, i-au minţit, i-au 
înspăimântat, le-au impus să nu gândească, au introdus 
cenzura, le-au făcut cadou contorul inteligent care oprește 
gazul daca au fost nesabuiti și nu s-au simţit confortabil la 
19 grade Celsius în dormitor, le-au diabolizat vacutele cum 

{ că de ce nu-și controlează nesimtitele de cornute 
M sfincterele, i-au sfătuit să mănânce insecte că alea sunt 
grijulii cu „amprenta de carbon” și, fără mila, i-au 
discriminat pe ,bästinasi” în favoarea unora pe care 
Occidentul i-a primit cu braţele deschise, dar nu i-a putut 
asimila nici din punct de vedere cultural, nici din punct de 
vedere social... 


Și cum oare ar putea fi asimilate populaţii care cred în 
moarte ca valoare supremă de către populaţii care cred, la 

ochilor peste ce gaini conducatoare proaste si bune de 
livrat oua gratis sub forma de ajutoare sociale, au dat! Care gaini proaste, dupa o vreme, s-au gandit 
să scoată din meniul cantinelor școlare carnea de porc, pe care ,bastinasii” o adorau sub forma de 
ciolan pe varză, pentru a nu jigni sentimentele noilor veniţi. Si mai au foarte putin până-l scot si pe 
Moș Crăciun din sărbătorile de iarnă din același motiv! 


Au făcut toate astea și mult mai multe arătându-le popoarelor lor ce înseamnă „ușuratul cu boltă” 
peste capetele „contribuabililor” iar acum oala sub presiune face poc! si împrăștie pe pereţi sucul de 
roșii care aduce așa de mult cu sângele proaspăt... 


Mai în șoaptă, mai cu fereală, coana Europa se miră cum de au crescut antisemitismul și extremismul 
sub fustele ei bogate, exact ca niște bube care deja au copt și stau gata să se spargă. Dar de ce 
oare? De ce sunt manifestații musulmane în Place de la République din Paris, de ce ies susţinători ai 
Hamas-ului în Lyon, Rennes, Lille, Toulouse, Viena, Londra, Berlin? Cred că nu este greu de infeles. 
Așa cum nu e greu de înţeles de ce la manifestatiile pro-Hamas se răspunde ,cäldut” cu declarații 


oficiale pro-Israel, ca niște scuze, cu vizite de ,solidaritate” ale oficialilor europeni si mai putin cu 
manifestatii de simpatie pentru cei atacați de Hamas. Totul sub deviza: „Ciocu mic’, că s-ar putea să 
avem incidente...”. 


Oare știu liderii europeni ce anume cred cetățenii pe care-i „păstoresc” și care sunt temerile lor sau 
măcar le mai pasă de ceea ce cred ei? 


Deoarece războiul din Orientul Mijlociu e încă o fractură deschisă în tibia de lut ale Europei. 


Răspunsul oficial al Europei la această fractură nu este cu atele, ci cu două remedii pe care le 
considera gata verificate: propaganda și „...urmează imagini care vă pot afecta din punct de vedere 
emotional...”. Numai că între timp s-a petrecut un lucru previzibil: a crescut intoleranta „celor tacuti” si 
la propagandă, și la storsul emoțiilor... Căci, după propaganda lacrimogenă, supradimensionată și 
unilaterală, care a fost livrată cetățeanului european, atât despre pandemie cât și despre războiul din 
Ucraina și care a condus încet-încet nu numai spre saturație, ci și spre o evaluare critică a 
informațiilor - dintre care o parte s-au dovedit ori intoxicări, ori minciuni de-a dreptul - oamenii au 
devenit mai circumspecti. De aceea e posibil ca multi să nu mai creadă ceea ce li se spune de către 
aceiași crainici TV care i-au informat, nu demult, că vaccinul e „sigur și eficient” sau că tinerii și vitejii 
soldaţi ucraineni de pe Insula Şerpilor au fost uciși de către ticăloșii de ruși sau ca în sacii negri la 
care se holba, de la un metru distanță, Ursula von der Layen în vizită la „războiu' proaspăt”, erau niște 
cadavre inodore, cu o vechime de 7 zile! 


Cred că în Occident, din pricina unei aparent condamnabile neglijente, care arată însă tot mai mult ca 
o intenţie ascunsă, s-a încurajat oploșirea și maturizarea -în tranșeele pe care nimeni nu a vrut să le 
vadă la timp- unei imigratii căreia civilizaţia veche europeană nu îi cunoaște și nu-i poate înțelege 
radicalismul extrem. 


lar Occidentul, infatuat și sigur pe el, birocratizat până la schematismul absolut, a considerat că 
făcând tot mai multe concesii și dând în permanenţă tot mai multe drepturi, uneori vădind discriminare 
pozitivă, diferențele culturale se vor atenua. A mizat pe „asimilare” dar nu a „asimilat” nimic. Nu a fost 
decât iluzia rănii care se închide la suprafaţă peste o infecţie din ce în ce mai activă în adânc. 


Războiul. Tragedia celor multi, tragedia celor fără nume, tragedia celor ce doar statistic contează. 
Atâtea victime de o parte, ei... și dacă lucrurile merg conform planului, măcar tot atâtea și de partea 
cealaltă! Morți să avem, mărturii sfasietoare să avem, pentru ca masa hienelor de presă sa fie 
constant bogată, pentru ca industria de armament să duduie, pentru ca banii să se învârtească, 
pentru ca populaţiile din ,democratiile consolidate” să stea umile și speriate în banca lor, pentru ca 
generalii în rezervă să facă turul televiziunilor de știri, pentru ca madam Alexandra Păcuraru de la 
Realitatea TV, îmbrăcată în alb, să-și aranjeze un moment de „vizibilitate sporită” la mitingul organizat 
pe 12 octombrie 2023 de către Ambasada Israelului în Parcul Izvor din Capitală rostind, cu aerul său 
de inteligentă fără frontiere: „Îi îndemn pe toți la înțelepciune, să se găsească lucrurile bune care îi 
unesc, să se așeze la masă pentru pace”. 


Eu sunt convinsă că beligerantii din Orientul Mijlociu vor lua aminte la acest îndemn, se vor gândi mai 
bine, își vor da seama că au greșit și se vor împăca. 


P.S. Si, da... fotografia este din Bucuresti... au relatat televiziunile de stiri din România evenimentul? 
Poate că n-am fost eu atentă... 

